Rikunarita-ORG/Wikinium huggingface dataset:
# ಸ್ಥಳ

ಭೂಗೋಳ ಶಾಸ್ತ್ರದಲ್ಲಿ **ಸ್ಥಳ** ಅಥವಾ **ಜಾಗ** ಪದಗಳನ್ನು ಭೂಮಿಯ ಮೇಲ್ಮೈ ಮೇಲಿನ ಅಥವಾ ಬೇರೆಡೆಯ ಒಂದು ಬಿಂದು ಅಥವಾ ಪ್ರದೇಶವನ್ನು ಗುರುತಿಸಲು ಬಳಸಲಾಗುತ್ತದೆ. *ಸ್ಥಳ* ಪದವು ಸಾಮಾನ್ಯವಾಗಿ ಹೆಚ್ಚಿನ ಪ್ರಮಾಣದ ನಿಶ್ಚಿತತೆಯನ್ನು ಸೂಚಿಸುತ್ತದೆ. ಹಲವುವೇಳೆ *ಜಾಗ* ಪದವು ಅಸ್ಪಷ್ಟ ಗಡಿರೇಖೆಯಿರುವ ಘಟಕವನ್ನು ಸೂಚಿಸುತ್ತದೆ ಮತ್ತು ಜ್ಯಾಮಿತಿಗಿಂತ ಹೆಚ್ಚಾಗಿ ಸ್ಥಳ ಗುರುತು ಮತ್ತು ಸ್ಥಳಭಾವದ ಮಾನವ ಅಥವಾ ಸಾಮಾಜಿಕ ಲಕ್ಷಣಗಳ ಮೇಲೆ ಅವಲಂಬಿಸುತ್ತದೆ.

ಸಾಪೇಕ್ಷ ಸ್ಥಳವನ್ನು ಮತ್ತೊಂದು ಸ್ಥಾನದಿಂದ ಸ್ಥಳಾಂತರ ಎಂದು ವಿವರಿಸಲಾಗುತ್ತದೆ. ಒಂದು ಉದಾಹರಣೆ ಎಂದರೆ "ಸಿಯಾಟಲ್‍ನಿಂದ ೩ ಮೈಲಿ ವಾಯವ್ಯಕ್ಕೆ". ಒಂದು ಸ್ಥಳ, ವಾಸಸ್ಥಳ, ಅಥವಾ ಜನರಿರುವ ಪ್ರದೇಶವು ಸುನಿರ್ದಿಷ್ಟ ಹೆಸರನ್ನು ಹೊಂದಿರುವ ಸಾಧ್ಯತೆ ಇರುತ್ತದೆ ಆದರೆ ಸುನಿರ್ದಿಷ್ಟವಲ್ಲದ ಗಡಿಯು ಸಂದರ್ಭಕ್ಕೆ ತಕ್ಕಂತೆ ಬದಲಾಗುತ್ತದೆ. ಉದಾಹರಣೆಗೆ, ಲಂಡನ್ ಒಂದು ಕಾನೂನುಬದ್ಧ ಗಡಿಯನ್ನು ಹೊಂದಿದೆ, ಆದರೆ ಇದು ಸಾಮಾನ್ಯ ಬಳಕೆಯೊಂದಿಗೆ ಸಂಪೂರ್ಣವಾಗಿ ಹೊಂದುವ ಸಾಧ್ಯತೆಯಿರುವುದಿಲ್ಲ. ಒಂದು ಪಟ್ಟದೊಳಗಿನ ಒಂದು ಪ್ರದೇಶ, ಉದಾಹರಣೆಗೆ ಲಂಡನ್‍ನಲ್ಲಿ ಕೋವೆಂಟ್ ಗಾರ್ಡನ್ ಕೂಡ ಅದರ ವಿಸ್ತಾರದ ಸಂಬಂಧ, ಬಹುತೇಕ ಯಾವಾಗಲೂ ಸ್ವಲ್ಪ ಅಸ್ಪಷ್ಟತೆಯನ್ನು ಹೊಂದಿರುತ್ತದೆ. ನಿರ್ದಿಷ್ಟ ಸ್ಥಳವನ್ನು ಕಾರ್ಟೇಸಿಯನ್ ನಿರ್ದೇಶಾಂಕ ವ್ಯವಸ್ಥೆಯಲ್ಲಿ ಅಕ್ಷಾಂಶ ಮತ್ತು ರೇಖಾಂಶದ ನಿರ್ದಿಷ್ಟ ಜೋಡಿಯನ್ನು ಬಳಸಿ ಹೆಸರಿಸಲಾಗುತ್ತದೆ - ಉದಾಹರಣೆಗೆ, ಗೋಳಾಕಾರದ ನಿರ್ದೇಶಾಂಕ ವ್ಯವಸ್ಥೆ ಅಥವಾ ಅಂಡಾಭ ಆಧಾರಿತ ವ್ಯವಸ್ಥೆಯಲ್ಲಿ. ಉದಾಹರಣೆಗೆ, ವೆನೆಜ಼ುಯೇಲಾದಲ್ಲಿನ ಮಾರಾಕಾಯ್ಬೊ ಸರೋವರದ ಸ್ಥಾನವನ್ನು ಸರಿಸುಮಾರಾಗಿ 9.80°N (ಅಕ್ಷಾಂಶ), 71.56°W (ರೇಖಾಂಶ) ಸ್ಥಳ ಎಂದು ವ್ಯಕ್ತಪಡಿಸಬಹುದು. ಆದರೆ, ಇದು ಕೇವಲ ಒಂದು ರೀತಿಯಾಗಿದೆ. ಪರ್ಯಾಯ ರೀತಿಗಳೂ ಇವೆ ಉದಾಹರಣಗೆ ಜಿಯೊ ಹ್ಯಾಕ್.

ಆದರೆ ನಿರ್ದಿಷ್ಟ ಸ್ಥಳವು ಬಹಳ ಸ್ವಲ್ಪವೇ ನೈಜ ಅರ್ಥದ ಪದವಾಗಿದೆ, ಏಕೆಂದರೆ ಯಾವುದೇ ಸ್ಥಳವನ್ನು ಬೇರೆ ಯಾವುದಕ್ಕಾದರೂ ಸಾಪೇಕ್ಷವಾಗಿ ವ್ಯಕ್ತಪಡಿಸಬೇಕಾಗುತ್ತದೆ. ಉದಾಹರಣೆಗೆ, ರೇಖಾಂಶವೆಂದರೆ ಪ್ರಧಾನ ಮಧ್ಯಾಹ್ನ ರೇಖೆಯ ಪೂರ್ವದ ಅಥವಾ ಪಶ್ಚಿಮದ ಕೋನಮಾನಗಳ ಸಂಖ್ಯೆಯಾಗಿದೆ. ಪ್ರಧಾನ ಮಧ್ಯಾಹ್ನರೇಖೆಯು ಗ್ರೀನ್‍ವಿಚ್, ಲಂಡನ್ ಮೂಲಕ ಸಾಗಲು ಯಾದೃಚ್ಛಿಕವಾಗಿ ಆರಿಸಲಾಗುವ ಒಂದು ರೇಖೆ. ಹಾಗೆಯೇ, ಅಕ್ಷಾಂಶವೆಂದರೆ ಸಮಭಾಜಕ ರೇಖೆಯ ಉತ್ತರಕ್ಕೆ ಅಥವಾ ದಕ್ಷಿಣಕ್ಕೆ ಇರುವ ಕೋನಮಾನಗಳ ಸಂಖ್ಯೆಯಾಗಿದೆ. ಅಕ್ಷಾಂಶ ಮತ್ತು ರೇಖಾಂಶಗಳನ್ನು ಈ ರೇಖೆಗಳಿಗೆ ಸಾಪೇಕ್ಷವಾಗಿ ವ್ಯಕ್ತಪಡಿಸಲಾಗುವುದರಿಂದ, ಅಕ್ಷಾಂಶ ಮತ್ತು ರೇಖಾಂಶದಲ್ಲಿ ವ್ಯಕ್ತಪಡಿಸಲಾಗುವ ಸ್ಥಳವು ವಾಸ್ತವವಾಗಿ ಒಂದು ಸಾಪೇಕ್ಷ ಸ್ಥಳವಾಗಿದೆ.

## ಉಲ್ಲೇಖಗಳು
# ರೇಖಾಗಣಿತ

**ರೇಖಾಗಣಿತ** ಮಾನವನಿಗೆ ಗೊತ್ತಿರುವ ಅತ್ಯಂತ ಹಳೆಯ ಶಾಸ್ತ್ರಗಳಲ್ಲೊಂದು. ಇದು ವಸ್ತುಗಳ ಆಕಾರ ಮತ್ತು ಅಳತೆಗೆ ಸಂಬಂಧಪಟ್ಟ ಶಾಸ್ತ್ರ. ರೇಖಾಗಣಿತ ಹುಟ್ಟಿದ್ದು ಹೇಗೆಂದು ಅದರ ಇನ್ನೊಂದು ಹೆಸರು **ಭೂಮಿತಿ** ಹೇಳುತ್ತದೆ. ಭೂಮಿಯ ಉದ್ದ, ಅಗಲಗಳನ್ನು, ವಿಸ್ತೀರ್ಣವನ್ನು ಅಳೆಯಲು ಮೊದಲು ಮಾಡಿದ ಈ ಗಣಿತದ ವಿಭಾಗ ಇಂದು ಸಮತಲ, ಘನಾಕೃತಿಗಳ ಗುಣಲಕ್ಷಣಗಳನ್ನು ಅವುಗಳ ನಡುವೆ ಇರುವ ಸಂಬಂಧಗಳನ್ನು ವಿವರಿಸುವುದಲ್ಲದೇ ಅವಕಾಶಕ್ಕೆ ಸಂಬಂಧಪಟ್ಟ ವಿಶಯಗಳನ್ನೂ ಅರ್ಥಮಾಡಿಕೊಳ್ಳಲು, ಉತ್ತರಿಸಲು ಸಹಾಯಮಾಡುತ್ತದೆ.

ರೇಖಾಗಣಿತದ ತವರು ಗ್ರೀಸ್‍. ಇದನ್ನು ಬೆಳೆಸಿದವರು ಗ್ರೀಕರು ಎನ್ನುವುದು ಜನಜನಿತ ಮಾತಾದರೂ, ಭಾರತೀಯರೂ ಈ ಶಾಸ್ತ್ರಕ್ಕೆ ಗಣನೀಯ ಕೊಡುಗೆ ನೀಡಿದ್ದಾರೆ. ಪೈಥಾಗೋರಸ್‌ನ ಪ್ರಮೇಯವನ್ನು ಅವನಿಗೂ ಮೊದಲು ವ್ಯಾಖ್ಯಾನಿಸಿದ ಬೋಧಾಯನ, ಪೈ ಒಂದು ಅವಿಭಾಜ್ಯ ಸಂಖ್ಯೆ ಎಂದು ಹೇಳಿದ ಆರ್ಯಭಟ, ಹಾಗೂ ಪೈಥಾಗೋರಸ್ಸನ ಪ್ರಮೇಯವನ್ನು ಸರ್ವಸಮ ತ್ರಿಭುಜಗಳ ಸಹಾಯದಿಂದ ಪಾಶ್ಚಾತ್ಯರಿಗಿಂತ ಸುಮಾರು ೫೦೦ ವರ್ಷ ಮೊದಲು ಸಾಧಿಸಿದ ಭಾಸ್ಕರಾಚಾರ್ಯರನ್ನು ಇಲ್ಲಿ ನೆನೆಯಬಹುದು.
# ಗ್ಯಾಬೆರೋಹ್ನಿ

| ಗ್ಯಾಬೆರೋಹ್ನಿ |
| --- |
| ನಗರ |
| Nickname(s): Gabs, GC, Gabz, G-City, Magheba, Moshate |
| ಗ್ಯಾಬೆರೋಹ್ನಿ ಉಪಗ್ರಹ ಚಿತ್ರ |
| ದೇಶ |  ಬೋಟ್ಸ್ವಾನ |
| ಜಿಲ್ಲೆ | ಗ್ಯಾಬೆರೋಹ್ನಿ |
| ಉಪ ಜಿಲ್ಲೆ | ಗ್ಯಾಬೆರೋಹ್ನಿ |
| Founded | 1964 |
| ಹೆಸರಿಡಲು ಕಾರಣ | ಕೆಗೊಸಿ ಗ್ಯಾಬೆರೋಹ್ನಿ |
| ಸರ್ಕಾರ |
|  • ಮಾದರಿ | City commission government |
|  • ಪಾಲಿಕೆ | Gaborone City Council |
|  • ಮೆಯರ್ | Kagiso Thutlwe(Botswana National Front) |
|  • ಉಪ ಮೆಯರ್ | Florence Shagwa(BCP) |
| ವಿಸ್ತಾರ |
|  • ನಗರ | ೧೬೯ km2 (೬೫ sq mi) |
| Elevation | ೧,೦೧೪ m (೩೩೨೭ ft) |
| ಜನಸಂಖ್ಯೆ (2011) |
|  • ನಗರ | ೨,೩೧,೬೨೬ |
|  • ಸಾಂದ್ರತೆ | ೧೪೦೦/km2 (೩೫೦೦/sq mi) |
|  • Metro | ೪,೨೧,೯೦೭ |
| ಸಮಯದ ವಲಯ |
| Geographical area code | 3XX |
| ISO 3166 code | BW-SE |
| ಜಾಲತಾಣ | Gaborone City Council Website |

**ಗ್ಯಾಬೆರೋಹ್ನಿ** English /ˌɡæbəˈroʊniː//ˌɡæbəˈroʊniː/ *GAB-ə-ROH-nee*)  ಬೋಟ್ಸ್ವಾನ ರಾಜಧಾನಿ  .  ಇದು 231,626 ಜನಸಂಖ್ಯೆಯನ್ನು ಹೊಂದಿದೆ. ಆಫ್ರಿಕಾದಲ್ಲಿ ವೇಗವಾಗಿ ಬೆಳೆಯುತ್ತಿರುವ ನಗರಗಳಲ್ಲಿ ಗ್ಯಾಬೆರೋಹ್ನಿ ಒಂದಾಗಿದೆ. ಬೊಟ್ಸ್ವಾನಾದ ಆಗ್ನೇಯ ಮೂಲೆಯಲ್ಲಿ ನಾಟ್ವಾನೆ ನದಿಯ ಮೇಲೆ ಈ ನಗರವಿದೆ. ಇದು ದಕ್ಷಿಣ ಆಫ್ರಿಕಾದ ಗಡಿಯಿಂದ 15 km (9.3 mi) ದೂರದಲ್ಲಿದೆ.

ನಗರದ ಉಪಗ್ರಹ ನೋಟ
ಬ್ಯಾಪ್ಸ್ ಸ್ವಾಮಿನಾರಾಯಣ ಹಿಂದೂ ಮಿಷನ್, ಗ್ಯಾಬರೋನ್.
ಗ್ಯಾಬರೋನ್ನಲ್ಲಿ ಹಿಂದೂ ಮಂದಿರ, ಸ್ವಾಮಿ ನಾರಾಯಣ ದೇವಸ್ಥಾನ, ಸಾಯಿ ಕೇಂದ್ರ ಮತ್ತು ಗುರುದ್ವಾರ ಮತ್ತು ಹಲವಾರು ಮಸೀದಿಗಳಿವೆ..

## ಉಲ್ಲೇಖಗಳು
# ಉಬರ್ ಕಂಪನಿ

ಉಬರ್ ಟೆಕ್ನಾಲಜೀಸ್|  |
| ಸಂಸ್ಥೆಯ ಪ್ರಕಾರ | ಖಾಸಗಿ |
| ವ್ಯಾಪ್ತಿ ಪ್ರದೇಶ | ವಿಶ್ವಾದ್ಯಂತ, 633 ನಗರಗಳು |
| ಪ್ರಮುಖ ವ್ಯಕ್ತಿ(ಗಳು) | * Garrett Camp (Chairman)
* Dara Khosrowshahi (CEO)
* Thuan Pham (CTO)
 |
| ಉದ್ಯಮ | * ಸಾರಿಗೆ,
* delivery (commerce)
 |
| ಉತ್ಪನ್ನ | Mobile app, website |
| ಸೇವೆಗಳು | * Vehicle for hire
* Delivery (commerce)
 |
| ಆದಾಯ |  US$ 6.5 B (2016) |
| ನಿವ್ವಳ ಆದಾಯ |  US$ -2.8 B (2016) |
| ಉದ್ಯೋಗಿಗಳು | 12,000 ಕ್ಕೂ ಹೆಚ್ಚು |
| ವಿಭಾಗಗಳು | Uber Eats, Otto |

**ಉಬರ್ ಟೆಕ್ನಾಲಜೀಸ್** ಅಮೆರಿಕಾದ ಅಂತರಾಷ್ಟ್ರೀಯ ಸಂಸ್ಥೆಯಾಗಿದೆ. ಕ್ಯಾಲಿಫೋರ್ನಿಯಾದ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಪ್ರಧಾನ ಕಚೇರಿಯನ್ನು ಹೊಂದಿದೆ. ಉಬರ್, ತನ್ನ ಮೊಬೈಲ್ ಅಪ್ಲಿಕೇಶನ್ ಮೂಲಕ ಜನರ ಪ್ರಯಾಣಕ್ಕೆ ಬಾಡಿಗೆ ಕಾರುಗಳನ್ನು ಕಾದಿರಿಸಿ ಪ್ರಯಾಣಿಸಲು ಅನುವುಮಾಡಿಕೊಡುತ್ತದೆ. ಜಗತ್ತಿನಾದ್ಯ೦ತ ಸುಮಾರು ೬೩೩ ನಗರಗಳಲ್ಲಿ ಈ ಸಂಸ್ಥೆ ಕಾರ್ಯನಿರ್ವಹಿಸುತ್ತದೆ.

ಉಬರ್ ಅಪ್ಲಿಕೇಶನ್ ಐಕಾನ್
ಉಬರ್ ಅಪ್ಲಿಕೇಶನ್ ತಂತ್ರಾಂಶ ಬಳಸಲು ಕಾರ್ ಚಾಲಕರು ಸ್ಮಾರ್ಟ್ಫೋನ್ ಹೊಂದಿರಬೇಕು ಮತ್ತು ಬಳಕೆದಾರರು ಸ್ಮಾರ್ಟ್ಫೋನ್ ಅಥವಾ ಮೊಬೈಲ್ ವೆಬ್ಸೈಟ್ಗೆ ಪ್ರವೇಶವನ್ನು ಹೊಂದಿರಬೇಕು.

ಟ್ರಾವಿಸ್ ಕಲಾನಿಕ್, ಉಬರ್ ಮಾಜಿ CEO, ೨೦೧೩ ರಲ್ಲಿ
ಉಬರ್ ಅನ್ನು ೨೦೦೯ ರಲ್ಲಿ ಟ್ರಾವಿಸ್ ಕಲಾನಿಕ್ ಮತ್ತು ಗ್ಯಾರೆಟ್ ಕ್ಯಾಂಪ್ ಅವರು ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ "ಉಬರ್ ಕ್ಯಾಬ್" ಎಂದು ಸ್ಥಾಪಿಸಿದರು.

2011 ರಲ್ಲಿ, ಕಂಪನಿಯು ಉಬರ್ ಕ್ಯಾಬ್ ನಿಂದ ಉಬರ್ ಗೆ ತನ್ನ ಹೆಸರನ್ನು ಬದಲಾಯಿಸಿತು.

### ಉಬರ್ ಈಟ್ಸ್

ಉಬರ್ ಈಟ್ಸ್ ಅನ್ನು ೨೦೧೪ ರ ಆಗಸ್ಟ್ನಲ್ಲಿ ಪ್ರಾರಂಭಿಸಲಾಯಿತು. ಇದು   ಆನ್ಲೈನ್ ಆಹಾರ ಆರ್ಡರ್ ಮಾಡುವ ಸೇವೆಗಾಗಿದೆ.

## ಉಲ್ಲೇಖಗಳು
# ಸ್ಪ್ಯಾನಿಷ್ ಭಾಷೆ

| ಸ್ಪ್ಯಾನಿಷ್, ಕ್ಯಾಸ್ಟಿಲ್ಯನ್ |
| --- |
| *español*, *castellano* |
| ಸ್ಥಳೀಯ ಪ್ರದೇಶ | ಅರ್ಜೆಂಟೀನ, ಬೊಲಿವಿಯ, ಚಿಲಿ, ಕೊಲಂಬಿಯ, ಕೋಸ್ಟಾ ರಿಕ, ಕ್ಯೂಬಾ, ಡೊಮಿನಿಕದ ಗಣರಾಜ್ಯ, ಎಕ್ವಡಾರ್, ವಿಷುವದ್ರೇಖೆಯ ಗಿನಿ, ಎಲ್ ಸಾಲ್ವಡಾರ್, ಗ್ವಾಟೆಮಾಲ, ಹೊಂಡುರಾಸ್, ಮೆಕ್ಸಿಕೊ, ನಿಕರಾಗುವ, ಪನಾಮ, ಪೆರು, ಪಾರಾಗ್ವೆ, ಪೋರ್ಟೊ ರಿಕೊ, ಸ್ಪೇನ್, ಯುರುಗ್ವೆ, ವೆನೆಜುವೆಲಗಳಲ್ಲಿ ಅಧಿಕೃತ ಭಾಷೆಗಳು. ಅಂಡೊರ್ರ, ಬೆಲೀಜ್, ಜಿಬ್ರಾಲ್ಟಾರ್, ಹೈತಿ, ಫಿಲಿಪ್ಪೀನ್ಸ್ ಮತ್ತು ಅಮೇರಿಕ ದೇಶಗಳಲ್ಲಿ ಬಹುಸಂಖ್ಯೆಯಲ್ಲಿದ್ದಾರೆ. |
| Native speakers | ಮಾತೃಭಾಷೆ: ೩೨೨– ಸು. ೪೦೦ ಮಿಲಿಯನ್ ಒಟ್ಟು: ೪೦೦–೫೦೦ ಮಿಲಿಯನ್ ಎಲ್ಲಾ ಸಂಖ್ಯೆಗಳೂ ಅಂದಾಜಿತ. |
| ಭಾಷಾಕುಟುಂಬ | Indo-European
* ಇಟಾಲಿಕ್
	+ ರೊಮಾನ್ಸ್
		- ಪಶ್ಚಿಮ ಇಟಾಲಿಕ್ ಭಾಷೆಗಳು
			* ಗ್ಯಾಲೊ-ಐಬೀರಿಯ
				+ ಐಬೆರೊ-ರೊಮಾನ್ಸ್
					- ಪಶ್ಚಿಮ ಐಬೆರೊ
						* **ಸ್ಪ್ಯಾನಿಷ್, ಕ್ಯಾಸ್ಟಿಲ್ಯನ್**
 |
| ಬರವಣಿಗೆ ಕ್ರಮ | ಲ್ಯಾಟಿನ್ (ಸ್ಪ್ಯಾನಿಷ್ ವಿಧ) |
| Official status |
| Official language in | ೨೧ ದೇಶಗಳು |
| Regulated by | ಸ್ಪೇನ್ನ *ರಾಯಲ್ ಅಕಾಡೆಮಿಯ ಎಸ್ಪಾನ್ಯೊಲಾ* ಮತ್ತು ೨೧ ಇತರ ರಾಷ್ಟ್ರೀಯ ಪ್ರಾಧಿಕಾರಗಳು |
| Language codes |
| ISO 639-1 | `es` |
| ISO 639-2 | `spa` |
| ISO 639-3 | `spa` |

**ಸ್ಪ್ಯಾನಿಷ್** (**Audio file "español.ogg" not found**) ಅಥವಾ **ಕ್ಯಾಸ್ಟಿಲಿಯನ್** (*castellano*) ಸ್ಪೇನ್ನ ಉತ್ತರ ಭಾಗದ ಮೂಲದ ಒಂದು ರೊಮಾನ್ಸ್ ಭಾಷೆ. ಇಂದು ಇದು ಸ್ಪೇನ್ ಮತ್ತು ೨೧ ಇತರ ದೇಶಗಳ ಅಧಿಕೃತ ಭಾಷೆ. ಸಂಯುಕ್ತ ರಾಷ್ಟ್ರಗಳ ಸಂಸ್ಥೆಯ ೬ ಅಧಿಕೃತ ಭಾಷೆಗಳಲ್ಲಿ ಇದೂ ಒಂದು.

## ಉಲ್ಲೇಖಗಳು
# ಕೈಬೆರಳು

**ಕೈಬೆರಳು** ಮಾನವ ಶರೀರದ ಒಂದು ಅವಯವ ಮತ್ತು ಒಂದು ಬಗೆಯ ಬೆರಳು, ಅಂದರೆ ಮನುಷ್ಯರು ಮತ್ತು ಇತರ ಪ್ರೈಮೇಟ್‍ಗಳ ಹಸ್ತಗಳಲ್ಲಿ ಕಂಡುಬರುವ ಕುಶಲ ಬಳಕೆ ಮತ್ತು ಸಂವೇದನೆಯ ಅಂಗ. ಸಾಮಾನ್ಯವಾಗಿ ಮಾನವರು ಪ್ರತಿ ಹಸ್ತದಲ್ಲಿ ಐದು ಬೆರಳುಗಳನ್ನು ಹೊಂದಿರುತ್ತಾರೆ, ಮತ್ತು ಇವುಗಳ ಮೂಳೆಗಳನ್ನು ಫ಼ೇಲ್ಯಾಂಕ್ಸ್‌ಗಳು ಎಂದು ಕರೆಯಲಾಗುತ್ತದೆ. ಆದರೆ ಕೆಲವರು ಬಹುಬೆರಳು ಸ್ಥಿತಿ ಅಥವಾ ಅಲ್ಪಬೆರಳು ಸ್ಥಿತಿಯಂತಹ ಜನ್ಮಜಾತ ಅಸ್ವಸ್ಥತೆಗಳು ಅಥವಾ ಆಕಸ್ಮಿಕ ಅಥವಾ ವೈದ್ಯಕೀಯ ಅಂಗಚ್ಛೇದನೆಗಳ ಕಾರಣ ಐದಕ್ಕಿಂತ ಹೆಚ್ಚು ಅಥವಾ ಕಡಿಮೆ ಬೆರಳುಗಳನ್ನು ಹೊಂದಿರಬಹುದು. ಮೊದಲ ಬೆರಳು ಹೆಬ್ಬೆರಳು, ನಂತರ ತೋರು ಬೆರಳು, ನಡುಬೆರಳು, ಉಂಗುರದ ಬೆರಳು, ಮತ್ತು ಕಿರುಬೆರಳು..

ಜನನಾಂಗಗಳನ್ನು ಬಿಟ್ಟರೆ, ಬೆರಳತುದಿಗಳು ಮಾನವ ತ್ವಚೆಯ ಎಲ್ಲ ಪ್ರದೇಶಗಳ ಪೈಕಿ ಗರಿಷ್ಠ ಪ್ರಮಾಣದ ಸ್ಪರ್ಶ ಗ್ರಾಹಕಗಳು ಮತ್ತು ಉಷ್ಣ ಗ್ರಾಹಕಗಳನ್ನು ಹೊಂದಿವೆ, ಮತ್ತು ಹಾಗಾಗಿ ಅವು ಉಷ್ಣತೆ, ಒತ್ತಡ, ಕಂಪನ, ರಚನೆ ಮತ್ತು ತೇವಾಂಶಕ್ಕೆ ತೀವ್ರ ಸಂವೇದಿಯಾಗಿವೆ.

## ಉಲ್ಲೇಖಗಳು
# ಕಿಣ್ವನ

ವಿಕಾಸದಲ್ಲಿ ತುಂಬ ಕೆಳಹಂತದ ಜೀವಿಗಳು ತಮ್ಮ ದೇಹಕ್ಕೆ ಅಗತ್ಯವಾಗುವ ಕ್ರಿಯೆಗಳನ್ನು ನಡೆಸಿಕೊಳ್ಳುವಾಗ ಆವಿರುವ ಮಾಧ್ಯಮದಲ್ಲಿ ಕೆಲವೊಂದು ರಾಸಾಯನಿಕ ಕ್ರಿಯೆಗಳು ಜರಗುತ್ತವೆ. ಈ ಪ್ರಕ್ರಿಯೆಯೇ **ಕಿಣ್ವನ** (**ಹುದುಗುವಿಕೆ**). **ಕಿಣ್ವನ** (**ಹುದುಗುವಿಕೆ**) ಕ್ರಿಯೆಯನ್ನು ಮೊದಲು ಕಂಡು ಹಿಡಿದವರು *ಲೂಯಿಸ್ ಪಾಶ್ಚರ್*.

ವಿಕಾಸದ ಮೇಲಿನ ಹಂತಗಳನ್ನು ತಲುಪಿರುವ ಜೀವಿಗಳು ತಮ್ಮ ಜೀವಿತಕ್ಕೆ ಬೇಕಾಗುವ ಶಕ್ತಿಯನ್ನು ಶ್ವಾಸೋಚ್ಛ್ವಾಸ ಕ್ರಿಯೆಯಿಂದ ಪಡೆಯುತ್ತವೆ. ಅತ್ಯಂತ ಕೆಳಹಂತದ ಬ್ಯಾಕ್ಟೀರಿಯ, ಯೀಸ್ಟ್ ಮುಂತಾದ ಏಕಕೋಶ ಜೀವಿಗಳು ಅಗತ್ಯವಿರುವ ಶಕ್ತಿಯನ್ನು ಕಿಣ್ವನದಿಂದ ಪಡೆಯುತ್ತವೆ.

ಆಹಾರ ಸಂರಕ್ಷಣೆ ವಿಧಾನವನ್ನು ಹುದುಗುವಿಕೆ ಎನ್ನುತ್ತಾರೆ. ಹುದುಗುವಿಕೆ ಕ್ರಿಯೆಯನ್ನು ಬಳಸಿ ಮದ್ಯ ತಯಾರಿಸಬಹುದು. ಹಣ್ಣು ಹಂಪಲುಗಳನ್ನು ಹುದುಗಿಸುವ ಮುಖಾಂತರ ಮದ್ಯ ಪಾನೀಯಗಳನ್ನು ಉತ್ಪಾದಿಸಲಾಗುವುದು. ಹೀಗೆ ಹುದುಗಲು ಇಟ್ಟಿರುವ ಆಹಾರ ಸಾಮಗ್ರಿಗಳಲ್ಲಿ ಹುಳಿಯಾದ ರುಚಿ ಇದ್ದಲ್ಲಿ ಹುದುಗಿಸುವುದು ಎಂದು ಕರೆಯುತ್ತಾರೆ. ಸೂಕ್ಷಾಣು ಜೀವಿಗಳ ಮುಖಾಂತರ ಆಹಾರ ಸಾಮಗ್ರಿಗಳನ್ನು ಧೀರ್ಘ ಕಾಲ ಸಂರಕ್ಷಣೆ ಮಾಡಲಾಗುವುದು. ಮದ್ಯ ತಯಾರಿಸುವ ಯಾವುದೇ ವಿಧಾನವನ್ನು ಹುದುಗುವಿಕೆ ಎನ್ನುತ್ತಾರೆ.

* ನವಶಿಲಾಯುಗದಿದಂದಲೂ ಮಾನವನು ಹುದುಗುವಿಕೆ ವಿಧಾನದಿಂದ ಆಹಾರ ಸಂರಕ್ಷಣೆ ಮಾಡುತ್ತಿದ್ದನು. ಉದಾಹರಣೆಗಾಗಿ ಉಪ್ಪಿನಕಾಯಿ, ಮದ್ಯ ಪಾನೀಯಗಳು.
* ಆಮ್ಲ ಡೈರಿ ಉತ್ಪನ್ನಗಳನ್ನು ಹುದುಗುವಿಕೆ ವಿಧಾನದಿಂದ ಮಾಡುವರು. ಉದಾ: ಮೊಸರು

ಹುದುಗುವಿಕೆಯ ಒಂದು ಉಪಾಪಚಯ ಕ್ರಿಯೆಯಾಗಿದ್ದು ಇದು ಸಕ್ಕರೆಯ ಅಂಶವನ್ನು ಆಮ್ಲೀಯ ಅಂಶವಾಗಿ ಪರಿವರ್ತಿಸುತ್ತದೆ. ಈ ಕ್ರಿಯೆಯು ಹೆಚ್ಚಾಗಿ ಯೀಸ್ಟ್ ಮತ್ತು ಬ್ಯಾಕ್ಟೀರಿಯಾಗಳಲ್ಲಿ ಕಾಣಸಿಗುತ್ತದೆ.

## ಇತಿಹಾಸ

ಹುದುಗುವಿಕೆಯನ್ನು ಹಿಂದಿನಿಂದಲೂ ಯಥೇಚ್ಛವಾಗಿ ಬಳಸಲಾಗುತ್ತಿತ್ತು. ಕಿಣ್ವನ ಕ್ರಿಯೆಯ ನಿಜ ಸ್ವರೋಪ ಹಿಂದೆ ಗೊತ್ತಿರಲಿಲ್ಲವಾದರೂ ಪ್ರಾಚೀನ ಕಾಲದಿಂದಲೂ ಜನರಿಗೆ ಅನೇಕ ಕಿಣ್ವನ ಕ್ರಿಯೆಗಳ ಪರಿಚಯವಿತ್ತು.

ಪಾಶ್ಚಿಮಾತ್ಯರು ದ್ರಾಕ್ಷ ರಸದಿಂದ ವೈನ್ ತಯಾರಿಸುತ್ತಿದ್ದುದೂ, ಆಹಾರ ಧಾನ್ಯಗಳಿಂದ ಬಿಯರ್ ಮುಂತಾದ ಪಾನೀಯಗಳನ್ನು ತಯಾರಿಸುತ್ತಿದ್ದುದು ಕಿಣ್ವನದಿಂದ. ಆ ಕ್ರಿಯೆಗಳು ನಡೆಯುವಾಗ ಕಾರ್ಬನ್ ಡೈ ಆಕ್ಸೈಡ್ ಉತ್ಪತ್ತಿಯಾಗಿ ದ್ರವವು ಉಕ್ಕುತ್ತಿದ್ದುದ್ದರಿಂದ ಅದನ್ನು ಫರ್ಮೆಂಟೇಶನ್ ಎಂದು ಕರೆದರು. ಫರ್ಮೆಂಟ್ ಎಂದರೆ ಕ್ಲೋಬೆ.

## ವಿವರಣೆ

ದೋಸೆ ಹಿಟ್ಟು ಹಾಗು ಇಡ್ಲಿ ಹಿಟ್ಟು ಹುದುಗುವುದು, ಹಾಲು ಹೆಪ್ಪುಗಟ್ಟಿ ಮೊಸರಾಗುವುದು ಮುಂತಾದವೆಲ್ಲ ಕಿಣ್ವನ ಕ್ರಿಯೆಗಳೇ. ದೋಸೆ ಹಿಟ್ಟು, ಇಡ್ಲಿ ಹಿಟ್ಟು ಹುದುಗಲು ಬೇಕಾಗುವ ಸೂಕ್ಷ್ಮ ಜೀವಿಗಳು ಅವುಗಳ ತಯಾರಿಕೆಯಲ್ಲಿ ಬಳಸುವ ಧಾನ್ಯ ಮತ್ತು ಗಾಳಿಯಿಂದಲೇ ಒದಗುತ್ತವೆ. ಹಾಲು ಮೊಸರಾಗಲು ಮಾತ್ರ ನಾವು ಉದ್ದೇಶಪೂರ್ವಕವಾಗಿ ಹೆಪ್ಪು ಹಾಕುತ್ತೇವೆ. ಹಾಗೆಯೇ ಉದ್ದೇಶಪೂರ್ವಕವಾಗಿ ಸೇರಿಸುವ ಪದಾರ್ಥಕ್ಕೆ ಸಂಸ್ಕ್ರತ ಭಾಷೆಯಲ್ಲಿ ಕಿಣ್ವ ಎಂಬ ಪದವಿದೆ. ಅದರಿಂದ ಜರಗುವ ಕ್ರಿಯೆ ಸಹಜವಾಗಿಯೇ ಕಿಣ್ವನ. ಫ್ರಾನ್ಸ್ ದೇಶದ ಬಿಯರ್ ತಯಾರಕರು ಒಮ್ಮೆ ಎದುರಿಸಿದ ಕಷ್ಟ ನಷ್ಟಗಳನ್ನು ನಿವಾರಿಸುವ ಪ್ರಯತ್ನದಲ್ಲಿ ಲೂಯಿ ಪಾಶ್ಚರ್ ಫರ್ಮೆಂಟೇಶನ್ ಪಕ್ರಿಯೆಯ ವೈಜ್ಞಾನಿಕ ಅಧ್ಯನವನ್ನು ಕೈಗೊಂಡು ಅದರ ನಿಜ ಸ್ವರೂಪವನ್ನು ಕಂಡುಕೊಂಡ. ಬಾರ್ಲಿ, ಗೋಧಿ ಮುಂತಾದ ಧಾನ್ಯಗಳನ್ನು ಮೊಳೆಯಿಸಿ ತಯಾರಿಸಿದ ಮಾಲ್ಟ್‌ನಲ್ಲಿ ಮಾಲ್ಟೊಸ್ ಎಂಬ ಸಕ್ಕರೆ ಇರುತ್ತದೆ. ಯೀಸ್ಟ್ ಜೀವಕೋಶಗಳು ಅದರಲ್ಲಿ ನೆಲೆಸಿ ಸಂಖ್ಯಾವೃಧ್ಧಿ ಮಾಡಿಕೊಳ್ಳತೊಡಗಿದಾಗ ಮಾಲ್ಟೊಸ್ ಜಲವಿಭಜನೆಗೊಂಡು ಗ್ಲುಕೋಸ್ ಸಕ್ಕರೆಯಾಗಿ, ಅನಂತರ ಅದು ಆಲ್ಕೊಹಾಲ್ ಮತ್ತು ಕಾರ್ಬನ್ ಡೈ ಆಕ್ಸೈಡ್ ಆಗಿ ಪರಿವರ್ತನೆಗೊಳ್ಳುತ್ತದೆ. ಈ ಕಿಣ್ವನ ಕ್ರಿಯೆಯಿಂದಲೇ ಬಿಯರ್ ತಯಾರಾಗುವುದು, ಯೀಸ್ಟ್ ಕಲಬೆರಕೆಯಾಗಿದ್ದು ಬೇರೆಯಾವುದಾದರೂ ಸೂಕ್ಷ್ಮ ಜೀವಿಗಖು ಅದರೊಂದಿಗೆ ಮಾಲ್ಟ್ ಅನ್ನು ಪ್ರವೇಶಿಸಿದಾಗ ಆ ಸೂಕ್ಷ್ಮ ಜೀವಿಯಲ್ಲಿ ವಿಶಿಷ್ಟವಾದ ರಾಸಾಯನಿಕ ಬದಲಾವಣೆಗಳುಂಟಾಗಿ ಅನಪೇಕ್ಷಣೀಯ ಪದಾರ್ಥಗಳು ಉತ್ಪತ್ತಿಯಾಗುತ್ತವೆ ;ಬಿಯರ್ ಕೆಟ್ಟು ಹೋಗುತ್ತದೆ.

## ಹೊರಗಿನ ಕೊಂಡಿಗಳು

* Works of Louis Pasteur Pasteur Brewing.
* The chemical logic behind fermentation and respiration
# ನಾನ್

Gara Flat| ಮೂಲ |
| --- |
| ಮೂಲ ಸ್ಥಳ | ಮಧ್ಯ ಮತ್ತು ದಕ್ಷಿಣ ಏಷ್ಯಾ, ಯುರೋಪ್ |
| ಪ್ರಾಂತ್ಯ ಅಥವಾ ರಾಜ್ಯ | ಪಾಕಿಸ್ತಾನ, ಭಾರತ, ಅಫಘಾನಿಸ್ತಾನ್, ಮಲೇಷಿಯಾ, ಯುನೈಟೆಡ್ ಕಿಂಗ್ಡಮ್ ಮತ್ತು ಸಿಂಗಾಪುರ್ |
| ವಿವರಗಳು |
| ಸೇವನಾ ಸಮಯ | ಮುಖ್ಯ, ಗ್ರೇವೀಸ್ ಮತ್ತು ಸೂಪ್ ಜೊತೆ ಬಡಿಸಲಾಗುತ್ತದೆ |
| ಬಡಿಸುವಾಗ ಬೇಕಾದ ಉಷ್ಣತೆ | ಹಾಟ್, ಕೊಠಡಿ ತಾಪಮಾನ |
| ಮುಖ್ಯ ಘಟಕಾಂಶ(ಗಳು) | ಗೋಧಿ ಹಿಟ್ಟು (ಉದಾಹರಣೆಗೆ ಅಟಾ, ಮೈದಾ),
ನೀರು, ಅಡುಗೆ ಕೊಬ್ಬು (ಉದಾ: ಬೆಣ್ಣೆ, ತುಪ್ಪ), ಮೊಸರು, ಹಾಲು (ಐಚ್ಛಿಕ) |

**ನಾನ್** ಪಶ್ಚಿಮ, ಮಧ್ಯ ಮತ್ತು ದಕ್ಷಿಣ ಏಷ್ಯಾದ ಪಾಕಪದ್ಧತಿಗಳಲ್ಲಿ ಕಂಡುಬರುವ, ಗೂಡೊಲೆಯಲ್ಲಿ ಬೇಯಿಸಲಾದ ಒಂದು ಹುದುಗು ಸೇರಿಸಿದ ಫ಼್ಲ್ಯಾಟ್‍ಬ್ರೆಡ್. ಸಾಮಾನ್ಯವಾಗಿ, ಇದು ಪೀಟಾವನ್ನು ಹೋಲುತ್ತದೆ, ಮತ್ತು ಪೀಟಾ ಬ್ರೆಡ್‍ನಂತೆ ಹುದುಗಾಗಿ ಮಡ್ಡಿಯನ್ನು ಸೇರಿಸಲಾಗುತ್ತದೆ. ನಾನ್ಅನ್ನು *ತಂದೂರ್*‍ನಲ್ಲಿ ಬೇಯಿಸಲಾಗುತ್ತದೆ, ತಂದೂರಿ ಅಡುಗೆಗೆ ಇದರಿಂದಲೇ ಆ ಹೆಸರು ಬಂದಿದೆ. ಹಾಗಾಗಿ, ಇದು *ರೋಟಿ*ಯಿಂದ ಬೇರೆಯಾಗಿದೆ, ಏಕೆಂದರೆ, ರೋಟಿಯನ್ನು ಸಾಮಾನ್ಯವಾಗಿ *ತವಾ* ಎಂದು ಕರೆಯಲಾದ ಚಪ್ಪಟೆ ಅಥವಾ ಸ್ವಲ್ಪ ಒಳಬಾಗಿನ ಕಬ್ಬಿಣದ ಹೆಂಚಿನ ಮೇಲೆ ಬೇಯಿಸಲಾಗುತ್ತದೆ. ಆಧುನಿಕ ಪಾಕವಿಧಾನಗಳು ಕೆಲವೊಮ್ಮೆ ಮಡ್ಡಿಯ ಬದಲಾಗಿ ಒದಗುಪುಡಿಯನ್ನು ಬಳಸುತ್ತವೆ. ನಾನ್‍ಗೆ ವಿಭಿನ್ನವಾದ ರುಚಿಯನ್ನು ನೀಡಲು ಹಾಲು ಅಥವಾ ಮೊಸರನ್ನೂ ಬಳಸಬಹುದು.ಹಿಟ್ಟಿನ ಮಿಶ್ರಣವನ್ನು ತಯಾರಿಸಲು ನೀರಿನ ಬದಲು ಹಾಲನ್ನು ಬಳಸಿದರೆ ಮ್ರುದುವಾದ ಹಿಟ್ಟು ತಯಾರಾಗುತ್ತದೆ.ಯೀಸ್ಟ್ ಮತ್ತು ಲ್ಯಾಕ್ಟೋಬಸಿಲ್ಲಿ ಬಳಸಿದಲ್ಲಿ ಹಾಲಿನಲ್ಲಿ ಹುಳಿಸುವಿಕೆ ಕ್ರಿಯ ನಡೆಯುತ್ತದೆ.

## ಗ್ಯಾಲರಿ

* ಸಸ್ಯಾಹಾರಿ ನಾನ್ ಬರ್ಗರ್
* ಅಫಘಾನ್ ನಾನ್
* ಪಾಕಿಸ್ತಾನದ ಕರಾಚಿಯಲ್ಲಿನ ತಂದೂರ್ರ್ನಲ್ಲಿ ನಾನ್ ತಾಜಾವಾಗಿ ತಯಾರಿಸಲಾಗುತ್ತದೆ.
* ಚೀಸ್ ನಾನ್
* ಮಟನ್ ಸೂಪ್ನೊಂದಿಗೆ ನಾನ್ ಪೇಯಾ, ಬರ್ಮಾದ ಉಪಹಾರದಲ್ಲಿ

## ಉಲ್ಲೇಖಗಳು
# ರೈಲು ನಿಲ್ದಾಣ

ಲಂಡನ್‌ನ ಸ್ಯಾಂಡರ್ಸ್ಟೇಡ್ ರೈಲು ನಿಲ್ದಾಣ
**ರೈಲು ನಿಲ್ದಾಣ**(ರೈಲ್ವೆ ಸ್ಟೇಷನ್) - ರೈಲುಗಳಿಂದ ಪ್ರಯಾಣಿಕರು ಹಾಗು ಸಾಮಾನುಗಳನ್ನು ಇಳಿಸುವ ಅಥವಾ ಹತ್ತಿಸುವ ನಿಲುಗಡೆಯ ತಾಣ. ಸಮಾನ್ಯವಾಗಿ ರೈಲು ನಿಲ್ದಾಣಗಳಲ್ಲಿ ಓಂದು ಮುಖ್ಯ ಕಟ್ಟಡವಿದ್ದು, ಇದರಲ್ಲಿ ರೈಲು ನಿಲ್ದಾಣದ ಪ್ರಯಾಣಿಕರಿಕೆ ಬೇಕಾಗುವ ವ್ಯವಸ್ಥೆಯಿರುತ್ತದೆ. ರೈಲುಗಳನ್ನು ಹತ್ತಿ ಇಳಿಯಲು ಪ್ರಯಾಣಿಕರಿಕೆ ರೈಲು ಪ್ಲ್ಯಾಟ್‌ಫಾರ್ಮ್ಗಳ ವ್ಯವಸ್ಥೆಯಿರುತ್ತದೆ. ಸಣ್ಣ ರೈಲು ನಿಲ್ದಾಣಗಳಲ್ಲಿ ಒಂದರಿಂದ ಎರಡು ಪ್ಲ್ಯಾಟ್‌ಫಾರ್ಮಗಳಿದ್ದರೆ, ದೊಡ್ಡ ನಿಲ್ದಾಣಗಳಲ್ಲಿ ಅನೇಕ ಫ್ಲ್ಯಾಟ್‌ಫಾರ್ಮ್‌ಗಳಿರುತ್ತವೆ. ಹಿಂದಿನ ಕಾಲದಲ್ಲಿ ಪ್ರಯಾಣಿಕರು ಹಾಗು ಸಾಮನು ಸಾಗಣೆಗೆ ಒಂದೇ ನಿಲ್ದಾಣವನ್ನ ಉಪಯೋಗಿಸುತ್ತಿದ್ದರು. ಆದರೆ ಇತ್ತೀಚಿನ ದಿನಗಳಲ್ಲಿ ಸರಕು ಸಾಗಣೆಗೆ ಪ್ರತ್ಯೇಕ ವ್ಯವಸ್ಥೆ ಇರುತ್ತದೆ.

## ರೈಲು ನಿಲ್ದಾಣಗಳು ಬೆಳೆದ ಹಾದಿ

 ಕ್ಯೋಟೊ, ಜಪಾನ್ ನಗರದಲ್ಲರುವ ಆಧನಿಕ ನಿಲ್ದಾಣ
ಪ್ರಪಂಚದ ಪ್ರಥಮ ರೈಲು ನಿಲ್ದಾಣ ಇಂದಿನ ಕಾಲದ ಬಸ್ ನಿಲ್ದಾಣಗಳನ್ನು ಹೊಲುತ್ತಿತ್ತು. ಅವುಗಳಲ್ಲಿ ಪ್ರಯಾಣಿಕರ ಅನುಕೂಲಕ್ಕೆ ಸರಿಯಾದ ವ್ಯವಸ್ಥೆ ಇರಲಿಲ್ಲ. ಲಿವರ್‌ಪೂಲ್ ಹಾಗು ಮ್ಯಾಂಚೆಶ್ಟರ್ ರೈಲ್ವೆಯ ವತಿಯಿಂದ ಪ್ರಥಮ ರೈಲು ನಿಲ್ದಾಣಗಳು ೧೮೩೦ರಲ್ಲಿ ಆರಂಭವಾಯಿತು.ಇವು ಜಾರ್ಜಿಯನ್ ಕಾಲದ ಸಾಲು ಮನೆಗಳನ್ನು ಹೊಲುತಿತ್ತು Archived 2005-12-10 ವೇಬ್ಯಾಕ್ ಮೆಷಿನ್ ನಲ್ಲಿ..

ಹಿಂದಿನ ಕಾಲದಲ್ಲಿ ಅಮೇರಿಕ ಹಾಗು ಕೆನಡಾ ದೇಶಗಳ ಗ್ರಾಮಾಂತರ ಹಾಗು ದೂರದ ಪ್ರದೇಶಗಳಲ್ಲಿ,ಪ್ರಯಾಣಿಕರು ರೈಲು ನಿಲ್ದಾಣದಲ್ಲಿ ರೈಲುಗಳನ್ನು ನಿಲ್ಲ್ಲಿಸಲು ಬಾವುಟವನ್ನು ತೊರಿಸುತ್ತಿದ್ದರು. ಇಂತಹ ನಿಲ್ದಾಣಗಳನ್ನು *ಫ್ಲ್ಯಾಗ್ ನಿಲ್ದಾಣ*ವೆಂದು ಕರೆಯಲಾಗುತಿತ್ತು.

೧೯ನೆ ಶತಮಾನದಲ್ಲಿ ನಿರ್ಮಾಣವಾದ ರೈಲು ನಿಲ್ದಾಣಗಳು ಆಗಿನ ಕಾಲದ ವಾಸ್ತುಶಾಸ್ತ್ರ ಶೈಲಿಯನ್ವಯ ನಿರ್ಮಾಣಗೊಳ್ಳುತಿದ್ದವು. ಹೆಚ್ಚಿನ ನಿಲ್ದಾಣಗಳು ಗೊಥಿಕ್ ವಾಸ್ತುಶಾಸ್ತ್ರ ಶೈಲಿಯಲ್ಲಿ ನಿರ್ಮಾಣ ಗೊಳ್ಳುತ್ತಿದ್ದವು. ಇದಾದ ನಂತರ ಕೆಲವು ಕಾಲ ನಿಲ್ದಾಣಗಳನ್ನು ಇದೇ ಮಾದರಿಯಲ್ಲಿ ನಿಲ್ದಾಣಗಳನ್ನು ನಿರ್ಮಿಸಲಾಗುತಿತ್ತು. ಆದರೆ, ಇತ್ತೀಚೆಗೆ ನಿರ್ಮಾಣಗೊಂಡ ರೈಲು ನಿಲ್ದಾಣಗಳು, ಆಧುನಿಕ ವಿಮಾನ ನಿಲ್ದಾಣಗಳನ್ನು ಹೋಲುತ್ತವೆ.

ಆಧುನಿಕ ಶೈಲಿಯಲ್ಲಿ ನಿರ್ಮಾಣಗೊಂಡಿರುವ ಕೆಲವು ಪ್ರಮುಖ ರೈಲು ನಿಲ್ದಾಣಗಳೆಂದರೆ:

* ಜಪಾನ್ ನಲ್ಲಿರುವ ಶಿಂಕಾನ್ಸೆನ್ ರೈಲು ಒಡುವ ಮಾರ್ಗಗಳು.
* ಫ್ರಾನ್ಸ್ ನಲ್ಲಿ ಟೀ.ಜೀ.ವೀ ರೈಲು ಒಡುವ ಮಾರ್ಗಗಳು.
* ಬರ್ಲಿನ್‌ನ ನ್ಯೂ ಹಾಪ್ಟಭಾಹ್ನ್‌ಹಾಫ್ ರೈಲು ನಿಲ್ದಾಣ.
* ಯುನೈಟೆಡ ಕಿಂಗ್‌ಡಮ್‌ನಲ್ಲಿರುವ ವಾಟರ್‌ಲೂ ರೈಲು ನಿಲ್ದಾಣ - ಇಲ್ಲಿಂದ ಯೂರೋಸ್ಟಾರ್ ರೈಲುಗಳು ಚ್ಯಾನಲ್ ಟನಲ್‌ನ ಮೂಲಕ ಫ್ರಾನ್ಸ್ ಹಾಗು ಬೆಲ್ಜಿಯಂ ದೇಶಗಳಿಗೆ ಸಂಪರ್ಕ ಒದಗಿಸುತ್ತವೆ.

## ಪ್ರಪಂಚದ ಪ್ರಮುಖ ರೈಲು ನಿಲ್ದಾಣಗಳು

ಜಪಾನ್ ದೇಶದ ಟೊಕಿಯೋ ನಗರದಲ್ಲಿರುವ ಶಿನ್ಜುಕು ರೈಲು ನಿಲ್ದಾಣ ಪ್ರಪಂಚದ ಅತ್ಯಂತ ಜನನಿಬಿಡ ರೈಲು ನಿಲ್ದಾಣ.ಇದರಿಂದ ಕೆಲವೇ ನಿಮಿಷಗಳ ದೂರದಲ್ಲಿರುವ ಇಕೆಬುಕುರೊ ರೈಲು ನಿಲ್ದಾಣ,ಪ್ರಪಂಚದ ಎರಡನೇ ಅತ್ಯಂತ ಜನನಿಬಿಡ ರೈಲು ನಿಲ್ದಾಣ.

ವಿಸ್ತೀರ್ಣದ ದೃಷ್ಟಿಯಿಂದ ಜಪಾನ್ ನಲ್ಲಿರುವ ನಗೋಯ ರೈಲು ನಿಲ್ದಾಣ ಅತಿ ದೊಡ್ಡ ನಿಲ್ದಾಣ.ಟೊಕಿಯೋ ನಗರದಲ್ಲಿರುವ ಶಿನ್ಜುಕು ರೈಲು ನಿಲ್ದಾಣ ಎರಡನೇ ಅತಿ ದೊಡ್ಡ ರೈಲು ನಿಲ್ದಾಣ.

ರೈಲು ಪ್ಲ್ಯಾಟ್‌ಫಾರ್ಮ್‌ಗಳ ಸಾಮರ್ಥ್ಯದ ದೃಷ್ಟಿಯಿಂದ ನ್ಯೂಯಾರ್ಕ ನಗರದಲ್ಲಿರುವ ಗ್ರ್ಯಾಂಡ್ ಸೆಂಟ್ರಲ್ ಟರ್ಮಿನಲ್ ಅತ್ಯಂತ ದೊಡ್ಡ ರೈಲು ನಿಲ್ದಾಣ.

## ಇವನ್ನೂ ನೋಡಿ

* ಬಸ್ ನಿಲ್ದಾಣ
* ಮೆಟ್ರೋ ರೈಲು
* ಸಾರ್ವಜನಿಕ ಸಾರಿಗೆ
* ವಿಮಾನ ನಿಲ್ದಾಣ
* ಸಾರಿಗೆ
* ಭಾರತೀಯ ರೈಲ್ವೆ

## ಹೊರಗಿನ ಸಂಪರ್ಕಗಳು

* ಭಾರತದ ರೈಲು ನಿಲ್ದಾಣಗಳು
* ಯೂರೊಪಿನ ಅತಿ ದೊಡ್ಡ ರೈಲು ನಿಲ್ದಾಣ
* ಇಟಾಲಿಯ ರೈಲು ನಿಲ್ದಾಣಗಳು
* ಬ್ರಿಟಿಷ ಹಾಗು ಐರಿಶ್ ರೈಲು ನಿಲ್ದಾಣಗಳ ಚಿತ್ರಗಳ Archived 2006-09-06 ವೇಬ್ಯಾಕ್ ಮೆಷಿನ್ ನಲ್ಲಿ.
* ಅಮೇರಿಕ ಹಾಗು ಕೆನಡಾ ದೇಶಗಳ ರೈಲು ನಿಲ್ದಾಣಗಳ ನೋಟ Archived 2006-08-28 ವೇಬ್ಯಾಕ್ ಮೆಷಿನ್ ನಲ್ಲಿ.

## ಉಲ್ಲೇಖಗಳು
# ಸೌಂದರ್ಯ

ಚಿತ್ರನಟಿ ಸೌಂದರ್ಯ** ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ*
ಅಂದ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ಸೊಬಗು** ಲೇಖನಕ್ಕಾಗಿ ಇಲ್ಲಿ ನೋಡಿ*
ಅನೇಕ ಮನುಷ್ಯರಿಗೆ ಗುಲಾಬಿಯು ಸುಂದರವಾಗಿ ಕಾಣುತ್ತದೆ
**ಸೌಂದರ್ಯ**ವು ಕೆಲವು ವಸ್ತುಗಳು ಅಥವಾ ಮನುಷ್ಯರು ಮನಸ್ಸಿನಲ್ಲಿ ಉಂಟುಮಾಡುವ ಆಹ್ಲಾದಕಾರಿ ಭಾವನೆ. ಸೌಂದರ್ಯವು ಬಾಹ್ಯವಾಗಿ ಗೋಚರಿಸುವ ಗುಣಗಳಿಂದ (ಬಣ್ಣ, ರಚನೆ, ಇತ್ಯಾದಿ) ಅಥವಾ ಅಂತರಿಕ ಗುಣಗಳಿಂದ (ವ್ಯಕ್ತಿತ್ವ, ಇತ್ಯಾದಿ) ಉಂಟಾಗಬಹುದು.
**ಸೌಂದರ್ಯವನ್ನು** ಸಾಮಾನ್ಯವಾಗಿ ವಸ್ತುಗಳ ಒಂದು ಲಕ್ಷಣವೆಂದು ವಿವರಿಸಲಾಗುತ್ತದೆ, ಅದು ಅವುಗಳನ್ನು ಗ್ರಹಿಸಲು ಆನಂದದಾಯಕವಾಗಿಸುತ್ತದೆ . ಅಂತಹ ವಸ್ತುಗಳಲ್ಲಿ ಭೂದೃಶ್ಯಗಳು, ಸೂರ್ಯಾಸ್ತಗಳು, ಮಾನವರು ಮತ್ತು ಕಲಾಕೃತಿಗಳು ಸೇರಿವೆ. ಸೌಂದರ್ಯ, ಕಲೆ ಮತ್ತು ಅಭಿರುಚಿಗಳು ಸೌಂದರ್ಯಶಾಸ್ತ್ರದ ಮುಖ್ಯ ವಿಷಯಗಳಾಗಿವೆ, ಇದು ತತ್ವಶಾಸ್ತ್ರದೊಳಗಿನ ಅಧ್ಯಯನ ಕ್ಷೇತ್ರಗಳಲ್ಲಿ ಒಂದಾಗಿದೆ . ಸಕಾರಾತ್ಮಕ ಸೌಂದರ್ಯದ ಮೌಲ್ಯವಾಗಿ, ಇದನ್ನು ಅದರ ನಕಾರಾತ್ಮಕ ಪ್ರತಿರೂಪವಾಗಿ ಕೊಳಕು ಜೊತೆ ವ್ಯತಿರಿಕ್ತಗೊಳಿಸಲಾಗುತ್ತದೆ.

ಸೌಂದರ್ಯವನ್ನು ಅರ್ಥಮಾಡಿಕೊಳ್ಳುವಲ್ಲಿ ಒಂದು ತೊಂದರೆ ಎಂದರೆ ಅದು ವಸ್ತುನಿಷ್ಠ ಮತ್ತು ವ್ಯಕ್ತಿನಿಷ್ಠ ಎರಡೂ ಅಂಶಗಳನ್ನು ಹೊಂದಿದೆ: ಇದನ್ನು ವಸ್ತುಗಳ ಆಸ್ತಿಯಾಗಿ ನೋಡಲಾಗುತ್ತದೆ ಆದರೆ ಇದು ವೀಕ್ಷಕರ ಭಾವನಾತ್ಮಕ ಪ್ರತಿಕ್ರಿಯೆಯನ್ನೂ ಅವಲಂಬಿಸಿರುತ್ತದೆ. ಅದರ ವ್ಯಕ್ತಿನಿಷ್ಠ ಭಾಗದ ಕಾರಣ, ಸೌಂದರ್ಯವನ್ನು "ನೋಡುವವರ ಕಣ್ಣಿನಲ್ಲಿದೆ" ಎಂದು ಹೇಳಲಾಗುತ್ತದೆ.  ಸೌಂದರ್ಯವನ್ನು ಗ್ರಹಿಸಲು ಮತ್ತು ನಿರ್ಣಯಿಸಲು ಅಗತ್ಯವಿರುವ ವಿಷಯದ ಸಾಮರ್ಥ್ಯವನ್ನು, ಕೆಲವೊಮ್ಮೆ "ಅಭಿರುಚಿಯ ಪ್ರಜ್ಞೆ" ಎಂದು ಕರೆಯಲಾಗುತ್ತದೆ.ಅಭಿರುಚಿಯ ಪ್ರಜ್ಞೆ ಹೆಚ್ಚಿಸಲು ತರಬೇತಿ ನೀಡಬಹುದು. ಸೌಂದರ್ಯದ ತೀರ್ಪುಗಳ ಸಿಂಧುತ್ವದ ಮಾನದಂಡಗಳು ಸಂಪೂರ್ಣವಾಗಿ ವ್ಯಕ್ತಿನಿಷ್ಠ ಅಥವಾ ವಸ್ತುನಿಷ್ಠವಲ್ಲ, ಅಂದರೆ ಇದು ನಿರ್ಣಾಯಕರ ಮೇಲೆ ಅವಲಂಬಿತವಾಗಿದೆ ಎಂದು ಇದು ಸೂಚಿಸುತ್ತದೆ.

ಸೌಂದರ್ಯದ ಪರಿಕಲ್ಪನೆಗಳು ಎಲ್ಲಾ ಸುಂದರ ವಸ್ತುಗಳಿಗೆ ಅತ್ಯಗತ್ಯವಾದದ್ದನ್ನು ಸೆರೆಹಿಡಿಯುವ ಗುರಿಯನ್ನು ಹೊಂದಿವೆ. *ಶಾಸ್ತ್ರೀಯ ಪರಿಕಲ್ಪನೆಗಳು* ಸೌಂದರ್ಯವನ್ನು ಒಟ್ಟಾರೆಯಾಗಿ ಸುಂದರವಾದ ವಸ್ತು ಮತ್ತು ಅದರ ಭಾಗಗಳ ನಡುವಿನ ಸಂಬಂಧದ ದೃಷ್ಟಿಯಿಂದ ವ್ಯಾಖ್ಯಾನಿಸುತ್ತವೆ: ಭಾಗಗಳು ಪರಸ್ಪರ ಸರಿಯಾದ ಅನುಪಾತದಲ್ಲಿ ನಿಲ್ಲಬೇಕು ಮತ್ತು ಹೀಗಾಗಿ ಸಮಗ್ರ ಸಾಮರಸ್ಯದ ಸಂಪೂರ್ಣತೆಯನ್ನು ರೂಪಿಸಬೇಕು. *ಭೋಗವಾದಿ ಪರಿಕಲ್ಪನೆಗಳು* ಆನಂದ ಮತ್ತು ಸೌಂದರ್ಯದ ನಡುವೆ ಅಗತ್ಯವಾದ ಸಂಪರ್ಕವನ್ನು ನೋಡುತ್ತವೆ, ಉದಾಹರಣೆಗೆ ಒಂದು ವಸ್ತು ಸುಂದರವಾಗಿದ್ದಾಗ ಅದು ನಿರಾಸಕ್ತಿಯ ಆನಂದವನ್ನು ಉಂಟುಮಾಡುತ್ತದೆ. ಇತರ ಪರಿಕಲ್ಪನೆಗಳು ಸುಂದರವಾದ ವಸ್ತುಗಳನ್ನು ಅವುಗಳ ಮೌಲ್ಯ, ಅವುಗಳ ಬಗ್ಗೆ ಪ್ರೀತಿಯ ವರ್ತನೆ ಅಥವಾ ಅವುಗಳ ಕಾರ್ಯದ ದೃಷ್ಟಿಯಿಂದ ವ್ಯಾಖ್ಯಾನಿಸುವುದನ್ನು ಒಳಗೊಂಡಿವೆ

## ಉಲ್ಲೇಖಗಳು
# ಆಪಲ್ ಪೈ

**ಆಪಲ್ ಪೈ** ಸೇಬನ್ನು ತನ್ನ ಪ್ರಧಾನ ಹೂರಣ ಪದಾರ್ಥವಾಗಿ ಹೊಂದಿರುವ ಒಂದು ಹಣ್ಣಿನ ಪೈ. ಅದನ್ನು, ಆಯಾ ಸಂದರ್ಭಗಳಲ್ಲಿ, ಮೇಲೆ ಕಡೆದ ಕೆನೆ ಅಥವಾ ಐಸ್ ಕ್ರೀಂನೊಂದಿಗೆ, ಅಥವಾ ಚೆಡರ್ ಚೀಸ್‍ನ ಜೊತೆ ಬಡಿಸಲಾಗುತ್ತದೆ. ಪೇಸ್ಟ್ರಿಯನ್ನು ಸಾಮಾನ್ಯವಾಗಿ ಮೇಲೆ ಮತ್ತು ಕೆಳಗೆ ಬಳಸಲಾಗುತ್ತದೆ, ಹಾಗಾಗಿ ಇದು ದ್ವಿಪದರ ಪೈ. ಮೇಲಿನ ಪದರವು ದುಂಡಗಿನ ಆಕಾರದ ಪದರ ಅಥವಾ ತೆಳು ಪಟ್ಟಿಗಳಿಂದ ನೇಯ್ದ ಪೇಸ್ಟ್ರಿ ಜಾಲರಿಯಾಗಿರಬಹುದು; ಕೇವಲ ಮೇಲ್ಪದರದ ಡೀಪ್ ಡಿಶ್ ಆಪಲ್ ಪೈ, ಮತ್ತು ತೆರೆದ ಮುಖದ ಟಾರ್ಟ್ ಟ್ಯಾಟಿನ್ ಇದಕ್ಕೆ ಅಪವಾದಗಳು. ಇದನ್ನು ಐದು ಅಮೆರಿಕನ್ನರಲ್ಲಿ ಒಬ್ಬರು ಕುಂಬಳಕಾಯ್ (13%) ಮತ್ತು ಪೆಕನ್ ಪೈ (12%) ಮೇಲೆ (19%) ಆಯ್ಪಲ್ ಪೈ ಅನ್ನು ಆಯ್ಕೆ ಮಾಡಿದ್ದಾರೆ ಎಂದು ಸಮೀಕ್ಷೆಯು ತೋರಿಸಿದೆ. ಇಂಗ್ಲಿಷ್ ವಸಾಹತುಗಾರರು ಆಪಲ್ ಪೈ ಮಾಡುವಿಕೆಯನ್ನು ಅಮೇರಿಕಾಕ್ಕೆ ಕರೆತಂದರು ಎಂದು ಹೇಳಲಾಗಿದೆ.

## ಪದಾರ್ಥಗಳು

ಆಪಲ್ ಪೈ ಅನ್ನು ವಿವಿಧ ರೀತಿಯ ಸೇಬುಗಳೊಂದಿಗೆ ತಯಾರಿಸಬಹುದು. ಹೆಚ್ಚು ಜನಪ್ರಿಯ ಅಡುಗೆ ಸೇಬುಗಳು ಬ್ರಾಂಲಿ, ಎಂಪೈರ್, ನಾರ್ದರ್ನ್ ಸ್ಪೈ, ಗ್ರಾನ್ನಿ ಸ್ಮಿತ್, ಮತ್ತು ಮ್ಯಾಕಿಂತೋಷ್ ಪೈಗೆ ತಾಜಾ ಹಣ್ಣು ಆಗಿವೆ, ಪೂರ್ವಸಿದ್ಧ, ಅಥವಾ ಒಣಗಿದ ಸೇಬಿನಿಂದ ಮರಳಿಮಾಡಬಹುದು. ಈ ವಿವಿಧ ರೀತಿಯ ಸೇಬುಗಳು (ಪೂರ್ವಸಿದ್ಧ, ಒಣಗಿದ, ತಾಜಾ) ಅಂತಿಮ ವಿನ್ಯಾಸವನ್ನು ಪರಿಣಾಮಗೊಳಿಸುತ್ತದೆ ಮತ್ತು ಬೇಕಾಗುವ ಅಡುಗೆ ಸಮಯದ ಅಂತರ ಬದಲಾಗುತ್ತವೆ, ಆದ್ದರಿಂದ ಜನರಿಗೆ ರುಚಿ ಪರಿಣಾಮ ಬೀರಿದೆ ಅಥವಾ ರುಚಿ ಇಲ್ಲದಿದ್ದರೆ ಅದರ ಬಗ್ಗೆ ಅಸಮ್ಮತಿ ಸೂಚಿಸುತ್ತಾರೆ. ತಾಜಾ ಹಣ್ಣಿನ ಲಭ್ಯವಿಲ್ಲದಿದ್ದಾಗ ಒಣಗಿದ ಅಥವಾ ಸಂರಕ್ಷಿಸಲಾದ ಸೇಬುಗಳನ್ನು ಮೂಲತಃ ಬದಲಿಯಾಗಿ ಬಳಸಲಾಗುತ್ತಿತ್ತು. ಸೇಬುಗಳ ಜೊತೆಗೆ ಜನರು ಸಾಮಾನ್ಯವಾಗಿ ದಾಲ್ಚಿನ್ನಿ, ಉಪ್ಪು, ಬೆಣ್ಣೆ, ಮತ್ತು ಮುಖ್ಯವಾಗಿ ಸಕ್ಕರೆ ಬಳಸುತ್ತಾರೆ. ಹಳೆಯ ಪಾಕವಿಧಾನಗಳಲ್ಲಿ ಹೆಚ್ಚಿನವುಗಳಿಗೆ ಸಕ್ಕರೆಯ ಬೆಲೆಯ ಕಾರಣದಿಂದ ಅದನ್ನು ಸೇರಿಸುತ್ತಿರಲಿಲ್ಲ. ಬೇರೆ ಉತ್ತಮ ಸಿಹಿಕಾರಕ ಆಯ್ಕೆಯನ್ನು ಹೊಂದಿರದಿದ್ದರೂ, ಹೆಚ್ಚಿನ ಜನರು ಇಂದು ಅದನ್ನು ಖಂಡಿತವಾಗಿ ಬಳಸುತ್ತಾರೆ. ಆಪಲ್ ಪೈ ಸಾಮಾನ್ಯವಾಗಿ "ಎ ಲಾ ಮೋಡ್" ( ಮೇಲೆ ಐಸ್ ಕ್ರೀಂನೊಂದಿಗೆ) ಶೈಲಿಯಲ್ಲಿ ಸೇವೆ ಸಲ್ಲಿಸುತ್ತದೆ. ಪರ್ಯಾಯವಾಗಿ, ಒಂದು ಚೀಸ್ ತುಂಡು (ಚೂಪಾದ ಚೆಡ್ಡಾರ್ ನಂತಹವು) ಕೆಲವೊಮ್ಮೆ ತುದಿಗೆ ಪೈನ ಸ್ಲೈಸ್ನ ಮೇಲ್ಭಾಗದಲ್ಲಿ ಅಥವಾ ಅದರ ಮೇಲೆ ಇಡಲಾಗುತ್ತದೆ.

## ಇತರ ವಿಧಗಳು

* ಡಚ್ ಶೈಲಿ
* ಇಂಗ್ಲೀಷ್ ಪುಡಿಂಗ್
* ಫ್ರೆಂಚ್ ಶೈಲಿ
* ಸ್ವೀಡಿಶ್ ಶೈಲಿ
* ಅಮೆರಿಕನ್ ಶೈಲಿ

## ಉಲ್ಲೇಖಗಳು